gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3744, del 08-05-2000 (2000/3406)

Informació pública de l'expedient per a l'adjudicació i execució del projecte d'urbanització de la unitat d'actuació Zona Nord.
-------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/3406


Organisme emissor
:   Ajuntament de Simat de la Valldigna

Tipus de document
:   Anunci

Informació pública de l'expedient per a l'adjudicació i execució del projecte d'urbanització de la unitat d'actuació Zona Nord. [2000/M3406]
  
1. Entitat adjudicadora: Ajuntament de Simat de la Valldigna.
  
2. Objecte de contracte
  
- Descripció: execució del projecte d'urbanització de la unitat d'actuació Zona Nord.
  
- Emplaçament: unitat d'actuació Zona Nord, al nord-oest del nucli urbà de la població de Simat de la Valldigna.
  
- Termini d'execució: 12 mesos.
  
3. Procediment: tramitació ordinària, procediment obert, subhasta.
  
4. Pressupost base de licitació, IVA inclòs, a la baixa: 796.977.194 pessetes.
  
5. Garanties: provisional: 3.803.460 pessetes; definitiva: 7.606.920 pessetes.
  
6. Informació: es podrà obtenir informació i documentació de l'expedient i del projecte a les oficines municipals.
  
7. Presentació d'ofertes
  
- Termini: 26 dies naturals, comptadors des de l'endemà de la inserció d'aquest anunci al Diari Oficial de la Generalitat Valenciana.
  
- Requisits del contractista.
  
Classificació.
  
Grup A. Moviments de terres i perforacions.
  
Subgrup 1. Desmunts i buidatges.
  
Categoria b)
  
Subgrup 2. Explanacions
  
Categoria b).
  
Grup C. Edificacions
  
Subgrup 6. Paviments enrajolats i enrajolats de parets.
  
Categoria b).
  
Grup E. Hidràuliques.
  
Subgrup 1. Proveïments i sanejaments.
  
Categoria c).
  
Grup G. Vials i pistes.
  
Subgrup 4. Amb ferms de mescles bituminoses.
  
Categoria c).
  
Grup I. Instal·lacions elèctriques
  
Subgrup 1. Enllumenat i il·luminació.
  
Categoria b)
  
Subgrup 5. Centres de transformació
  
Categoria b)
  
Subgrup 6. Distribució en baixa tensió.
  
Categoria b).
  
- Documentació:
  
Sobre A: oferta econòmica.
  
Sobre B: capacitat per a contractar.
  
- Lloc: secretaria.
  
8. Obertura d'ofertes: 12.00 hores del segon divendres posterior a la finalització del termini de presentació d'ofertes.
  
9. Despeses dels anuncis: a càrrec de l'adjudicatari.
  
10. Altres: el plec de condicions queda exposat al públic pel termini dels vuit dies hàbils següents a la publicació d'aquest anunci al Diari Oficial de la Generalitat Valenciana; en aquest termini de temps podran presentar-se reclamacions i/o al·legacions.
Diari Oficial de la Generalitat Valenciana


Sumari del DOGV 3801, del 26-07-2000 (2000/5745)

RESOLUCIÓ de 28 de juny de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 5.538.000,00 euros, emissió de 28 de juny de 2000.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5745


Data del document
:   28-06-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * hisenda regional
    * títol de crèdit

RESOLUCIÓ de 28 de juny de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 5.538.000,00 euros, emissió de 28 de juny de 2000. [2000/M5745]
  
El conveni de col·laboració del programa d'emissió de Pagarés de la Generalitat Valenciana, regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això, i d'acord amb la normativa exposada anteriorment, s'han adjudicat pagarés per un import de 5.538.000,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (PTA)
  
3 meses 2.040.000,55 433.365.440
  
6 meses 2.045.000,31 218.899.370
  
12 mesos 1.453.000,45 266.754.858
Diari Oficial de la Generalitat Valenciana


Sumari del DOGV 3867, del 30-10-2000 (2000/8550)

Concurs número 2000/ECON04/3. Equipament per a l'aula multimèdia d'idiomes del Centre de Formació i Inserció Professional d'Orihuela (Alacant).
-----------------------------------------------------------------------------------------------------------------------------------------------

### Dades del document

Número de DOGV
:   3867

Data del DOGV
:   30-10-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/8550


Data del document
:   17-10-2000

Organisme emissor
:   Conselleria d'Economia, Hisenda i Ocupació

Tipus de document
:   Concurs

Descriptors 

:   * contracte de subministraments
    * ensenyament d'idiomes

Concurs número 2000/ECON04/3. Equipament per a l'aula multimèdia d'idiomes del Centre de Formació i Inserció Professional d'Orihuela (Alacant). [2000/S8550]
  
En compliment del que disposa l'article 93.2 del text refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, es fa pública aquesta adjudicació:
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència: Servei de Gestió i Programació Econòmica - Secció de Contractació.
  
c) Número d'expedient: 2000/ECON04/3.
  
2. Objecte del contracte
  
a) Tipus de contracte: subministraments.
  
b) Descripció de l'objecte: equipament per a l'aula multimèdia d'idiomes del Centre de Formació i Inserció Professional d'Orihuela (Alacant).
  
c) Butlletí o diari oficial: DOGV 3.810, de 2 d'agost de 2000.
  
3. Tramitació, procediment i forma d'adjudicació
  
a) Tramitació. urgent.
  
b) Forma: concurs.
  
c) Procediment: obert.
  
4 Pressupost base de licitació
  
Import total: divuit milions dues-centes mil pessetes (78.156.319 pessetes, IVA inclòs/109.384,20 euros).
  
5. Adjudicació
  
a) Data: 7 de setembre de 2000.
  
b) Contractista: AUDIEDUC.
  
c) Nacionalitat: espanyola.
  
d) Import d'adjudicació: setze milions cinc-centes quatre mil trenta-una pessetes (77.297.271 pessetes, IVA inclòs/99.191,22 euros).
Diari Oficial de la Generalitat Valenciana


Sumari del DOGV 3704, del 08-03-2000 (2000/1675)

Informació pública de l'alternativa tècnica del programa d'actuació integrada a la partida Capçades.
----------------------------------------------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1675


Organisme emissor
:   Ajuntament de Dénia

Tipus de document
:   Anunci

Informació pública de l'alternativa tècnica del programa d'actuació integrada a la partida Capçades. [2000/X1675]
  
En compliment del que disposen els articles 46 i 53 de la Llei 6/1994, Reguladora de l'Activitat Urbanística, es fa públic que l'Alcaldia, amb data 31.01.2000, ha resolt:
  
Sotmetre a informació pública, per termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana, l'alternativa tècnica del programa d'actuació integrada a la partida Capçades, unitat d'execució de 22.218,03 m2, que afecta les parcel·les cadastrals 8723006BD4082S i 8723007BD4082S, confrontant amb el carrer Camí del Pou de la Muntanya, que ha estat formulada per la mercantil Roig Urbana, SL. Documentació que integra el programa: alternativa tècnica, pla de reforma interior i projecte d'urbanització.
  
La proposta de programa i documentació administrativa romandrà exposada al públic, durant el termini esmentat, a l'Oficina de Planejament i Gestió de l'Ajuntament de Dénia, sítia a l'avinguda Ronda de Muralles s/n (antic Institut de Formació Professional), en dies i hores d'oficina.
  
Es fa constar que durant el període d'informació pública les persones interessades podran formular al·legacions sobre l'alternativa tècnica del programa, així com altres alternatives tècniques en competència. Alhora, s'escaurà la pròrroga de la informació pública per 20 dies addicionals si, durant els 10 primers dies, alguna persona es comprometera de presentar una altra alternativa tècnica substancialment distinta a la inicial i en prestara caució en la quantia del 2% del cost del programa.
  
Podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques tindrà lloc a les 12.00 hores del dia següent hàbil a la conclusió del termini per a presentar-les, excepte si és dissabte, i en aquest cas es posposarà al dia hàbil immediat posterior.
  
Aquest anunci, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, serveix com a notificació als propietaris afectats que puguen resultar desconeguts, se n'ignore el lloc de notificació, o bé que intentada aquesta, no s'haja pogut practicar.
Diari Oficial de la Generalitat Valenciana


Sumari del DOGV 3723, del 04-04-2000 (2000/2515)

Informació pública de la modificació del projecte de reparcel·lació del sector Cantallops.
------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2515


Organisme emissor
:   Ajuntament de Massamagrell

Tipus de document
:   Anunci

Informació pública de la modificació del projecte de reparcel·lació del sector Cantallops. [2000/Q2515]
  
Els serveis tècnics de l'Ajuntament de Massamagrell han redactat la modificació del projecte de reparcel·lació del sector Cantallops del sòl urbanitzable del Pla General d'Ordenació Urbana del municipi Massamagrell, la qual s'exposa al públic d'acord amb el que s'estableix en l'article 69.1.a de la Llei 6/1994, de la Generalitat Valenciana.
  
Durant el termini de 20 dies hàbils següents a la publicació d'aquest anunci en el Diari Oficial de la Generalitat Valenciana, les persones interessades podran consultar el projecte i l'expedient a les dependències de l'ajuntament, situades a la plaça de la Constitució, número 12, de Massamagrell, i també formular les al·legacions que estimen escaients sobre el contingut d'aquests.
Diari Oficial de la Generalitat Valenciana


Sumari del DOGV 3723, del 04-04-2000 (2000/2387)

Notificació de l'expedient número 16/3665 ID, sobre la Resolució de data 09.11.1999, de la directora general de Qualitat Ambiental de la Conselleria de Medi Ambient.
---------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2387


Organisme emissor
:   Conselleria de Medi Ambient

Tipus de document
:   Anunci

Notificació de l'expedient número 16/1758 IT, sobre la Resolució de data 09.11.1999, de la directora general de Qualitat Ambiental de la Conselleria de Medi Ambient. [2000/X2387]
  
De conformitat amb el que ha acordat la Secretaria General en els expedients tramitats per la Unitat d'Inspecció Mediambiental, segons els que es disposa en l'article 55.3 de la Llei de Règim Jurídic de les Administracions Públiques i del Procediment Administratiu Comú, en relació amb l'article 59.4 de la mateixa llei, es notifica a l'interessat que a continuació s'indica la resolució dictada per la directora general de Qualitat Ambiental de la Conselleria de Medi Ambient de l'expedient sancionador que s'indica mitjançant aquest edicte.
  
1. Expedient número 16/4215 UHA. Interessat expedientat: Mecagric, SL. Resolució de data 9 de novembre de 1999, per la qual s'acorda imposar-li una sanció de 400.000 pessetes de multa per la comissió d'una infracció administrativa tipificada com a lleu en l'article 34, apartat 4 d), en relació amb l'apartat 3 h) del mateix article de la Llei 10/1998, de 21 d'abril, de Residus. El seu últim domicili conegut és el de Comarques del País Valencià, 47, del terme municipal de Quart de Poblet.
  
L'import de la multa s'haurà de fer efectiu en qualsevol de les oficines de les entitats col·laboradores que s'indiquen al marge esquerre de l'imprès que l'interessat haurà de recollir a la Unitat d'Inspecció Mediambiental de la Conselleria de Medi Ambient. El pagament s'haurà d'efectuar en el termini d'un mes, comptat a partir de l'endemà de la publicació d'aquest edicte. Una vegada efectuat l'ingrés, s'haurà de remetre a la Unitat d'Inspecció Mediambiental la còpia rosa del document com a justificant d'haver efectuar el pagament.
  
Cosa que es comunica a l'interessat a fi que contra aquesta resolució, que no posa fi a la via administrativa, puga presentar un recurs d'alçada davant el conseller de Medi Ambient en el termini d'un mes comptat a partir de l'endemà de la publicació d'aquest edicte, d'acord amb el que es disposa en els article 114 i 115 de la Llei 4/1999, de 13 de gener, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Aquest edicte és expedit com a notificació a la persona interessada consignada anteriorment.
Diari Oficial de la Generalitat Valenciana


Sumari del DOGV 3791, del 12-07-2000 (2000/5280)

Rotlle d'apel·lació número 888/1999. Cèdula de notificació.
-----------------------------------------------------------

### Dades del document

Número de DOGV
:   3791

Data del DOGV
:   12-07-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/5280


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 888/1999. Cèdula de notificació. [2000/M5280]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 888/1999, que prové del judici verbal número 170/1999, del Jutjat de Primera Instància número 10 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
Encapçalament
  
València, 4 d'abril de 2000
  
Presidenta: Carmen Escrig Orenga.
  
Magistrats:
  
- Gonzalo Caruana Font de Mora
  
- Antonio Pardo Lloréns.
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist aquest rotlle d'apel·lació número 888/1999, que prové de les actuacions de judici verbal civil, promogudes davant del Jutjat de Primera Instància número 10 de València, amb el número 170/1999, entre les parts; d'una, com a demandant apel·lant, el senyor Ricardo Rubini Puig, representat per la procuradora dels tribunals senyora Sin Sánchez, i de l'altra, com a demandats apel·lats, Eagle Star, que impugna el recurs, representat per la procuradora senyora Bonet Peiró i el senyor José Pérez Pastor, en situació processal de rebel·lia, sobre reclamació de quantitat, en virtut del recurs d'apel·lació interposat pel demandant.
  
Decisió
  
Desestimem el recurs i imposem a l'apel·lant les costes d'aquesta alçada.
  
Notifiqueu aquesta resolució, que té el caràcter de ferma, a les parts, i, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor José Pérez Pastor, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3884, del 23-11-2000 (2000/9236)

Notificació de l'acord d'iniciació dels expedients sancionadors números TTES/040499/1374 al TTES/040400/3271.
-------------------------------------------------------------------------------------------------------------

### Dades del document

Número de DOGV
:   3884

Data del DOGV
:   23-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9236


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de l'acord d'iniciació dels expedients sancionadors números TTES/040499/1374 al TTES/040400/3271. [2000/F9236]
  
De conformitat amb el que estableixen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la notificació de l'acord d'inici dels expedients sancionadors que s'indiquen, instruïts pel Servei Territorial de Transports a les persones o entitats denunciades que a continuació s'esmenten, ja que atés que s'ha intentat la notificació en l'últim domicili conegut, aquesta no s'ha pogut dur a terme.
  
Els corresponents expedients es troben en el Servei Territorial de Transports, davant del qual tenen el dret d'al·legar per escrit el que en defensa seua estimen convenient, amb la presentació de les proves que consideren oportunes, dins del termini de 15 dies hàbils comptadors des de l'endemà de la publicació del present edicte en el Diari Oficial de la Generalitat Valenciana.
  
Transcorregut aquest termini sense que s'haja fet ús del dret per a formular al·legacions i/o presentar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 3899, del 18-12-2000 (2000/9895)

Informació pública del projecte d'urbanització de la unitat d'execució única del Molí de Magalló.
-------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9895


Organisme emissor
:   Ajuntament de Silla

Tipus de document
:   Anunci

Informació pública del projecte d'urbanització de la unitat d'execució única del Molí de Magalló. [2000/M9895]
  
Pel Decret de l'Alcaldia de l'Ajuntament de Silla número 1428/2000, de 6 de novembre de 2000, es va acordar sotmetre a informació pública el projecte d'urbanització de la unitat d'execució única del Molí de Magalló, pel termini de 20 dies hàbils, durant el qual es podran presentar les al·legacions que s'estimen oportunes.
Diari Oficial de la Generalitat Valenciana


Sumari del DOGV 3798, del 21-07-2000 (2000/5940)

Informació pública de la modificació puntual de les normes subsidiàries de planejament, prolongació del carrer de Carlos Arruza.
--------------------------------------------------------------------------------------------------------------------------------

### Dades del document

Número de DOGV
:   3798

Data del DOGV
:   21-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5940


Organisme emissor
:   Ajuntament de Torreblanca

Tipus de document
:   Anunci

Informació pública de la modificació puntual de les normes subsidiàries de planejament, prolongació del carrer de Carlos Arruza. [2000/Q5940]
  
Després d'acabada la redacció de la modificació puntual de les normes subsidiàries de planejament vigents a Torreblanca, que consisteix en el canvi de l'alineació de la prolongació del carrer de Carlos Arruza, en què es fa coincidir al línia de façana est amb l'alineació del viari Carlos Arruza que hi ha, en compliment de l'acord adoptat pel Ple de l'Ajuntament, en la sessió del dia 5 de juliol de 2000, i de l'article 55 en relació amb el 38.2, ambdós de la Llei Reguladora de l'Activitat Urbanística, se sotmet a informació pública, pel termini d'un mes, comptador des de la publicació d'aquest anunci en el Diari Oficial de la Generalitat Valenciana, durant el qual es podrà examinar a la Secretaria d'aquest ajuntament, en horari d'oficina, i es podran efectuar les al·legacions o reclamacions que s'estimen pertinents.
Diari Oficial de la Generalitat Valenciana


Sumari del DOGV 3856, del 13-10-2000 (2000/7620)

RESOLUCIÓ de 4 de setembre de 2000, de la Universitat de València, per la qual nomena, en virtut de concurs, María José Alonso Mas professora titular d'universitat de l'àrea de coneixement de Dret Administratiu.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7620


Organisme emissor
:   Universitat de València

Tipus de document
:   Resolució

RESOLUCIÓ de 4 de setembre de 2000, de la Universitat de València, per la qual nomena, en virtut de concurs, María José Alonso Mas professora titular d'universitat de l'àrea de coneixement de Dret Administratiu. [2000/Q7620]
  
D'acord amb la proposta formulada per la comissió constituïda per a jutjar el concurs convocat per la Resolució de 12 de gener de 2000, de la Universitat de València (BOE de 4 de febrer de 2000), per a la provisió de la plaça de professor titular d'universitat (concurs número 68/2000), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar María José Alonso Mas professora titular d'universitat en l'àrea de coneixement de Dret Administratiu, adscrita al Departament de Dret Administratiu i Processal.
  
València, 4 de setembre de 2000.- El rector: Pedro Ruiz Torres.